Softcatalà ha rebut avui el Premi Nacional d'Internet 2004
2004-11-15 00:00:00

Avui al migdia els membres de l'associació [Softcatalà](http://www.softcatala.org) han estat convocats al Palau de la Generalitat de Barcelona per rebre el [Premi Nacional d'Internet 2004](http://www.softcatala.org/noticies/27102004171.htm). El 14 d'octubre el jurat dels premis nacionals de radiodifusió, televisió, internet i telecomunicacions va decidir atorgar el premi en la categoria d'internet a Softcatalà "pel compromís amb la llengua catalana, en l'àmbit de la informàtica, les noves tecnologies i internet". Pel jurat, el col·lectiu de traductors voluntaris de programari lliure, "aglutina dos elements bàsics per a la vertebració del país: la defensa de la llengua i la seva normalització, en el marc de la societat de la informació". Avui en Vicent Partal ha publicat [una reflexió](http://www.vilaweb.com/mailobert/index.html) sobre el paper de Softcatalà en la normalització i com a referent moral als territoris de parla catalana. Discurs d'acceptació En els darrers vint-i-cinc anys, la nostra llengua ha anat recuperant l'ús normal en els mitjans de comunicació: ràdio, televisió, premsa; i també en la cultura: el teatre, els llibres, etc. Avui, però, la guerra per la rellevància de la nostra llengua es lliura també en altres fronts: en els programes d'ordinador que usem cada dia a la feina, a casa i a les escoles; en la Internet; en els telèfons mòbils amb què intercanviem missatges; en les videoconsoles amb què juguen els nostres fills; etc. Les noves tecnologies estan canviant la cultura de la nostra societat i el català no en pot quedar al marge. Els membres de Softcatalà ens sentim honorats i agraïm al Govern de la Generalitat de Catalunya aquest premi que avui se'ns dona, i volem que sigui un reconeixement i un homenatge a les desenes de persones que al llarg de més de set anys han cedit desinteressadament el seu temps, el seu talent i la seva il·lusió a Softcatalà. Moltes gràcies a tots. Fotografies de l'acte

[![Després de rebre el premi, a la Plaça Sant Jaume. D'esquerra a dreta, en Jordi Coll, la Mireia Farrús, en Jordi Mas, en Marc Belzunces, l'Òscar del Pozo, en Jesús Corrius i el Toni Hermoso](http://www.softcatala.org/imatges/premi/m-PremiNacionalInternet01.jpg)](http://www.softcatala.org/imatges/premi/PremiNacionalInternet01.jpg)  
Després de rebre el premi, a la  
Plaça Sant Jaume.  
D'esquerra a dreta, en Jordi Coll,  
la Mireia Farrús, en Jordi Mas,  
en Marc Belzunces, l'Òscar del Pozo,  
en Jesús Corrius i el Toni Hermoso|  [![Al Palau de la Generalitat amb l'Oriol Ferran](http://www.softcatala.org/imatges/premi/m-PremiNacionalInternet02.jpg)](http://www.softcatala.org/imatges/premi/PremiNacionalInternet02.jpg)  
Al Palau de la Generalitat amb l'Oriol Ferran  
---|---  
[![Al fons, la Mireia Farrís, en Jordi Coll, en Miquel Chicano, en Jesús Corrius, la senyera, en Toni Hermoso, en Jordi Mas i l'Òscar del Pozo. En primer terme, en Marc Belzunces i l'Emi Miró](http://www.softcatala.org/imatges/premi/m-100_0814.jpg)](http://www.softcatala.org/imatges/premi/100_0814.jpg)  
Al fons, la Mireia Farrús, en Jordi Coll, en Miquel Chicano, en Jesús Corrius,  
la senyera, en Toni Hermoso, en Jordi Mas i l'Òscar del Pozo.  
En primer terme, en Marc Belzunces i l'Emi Miró  
[![El diploma del Premi](http://www.softcatala.org/imatges/premi/m-100_0809.jpg)](http://www.softcatala.org/imatges/premi/100_0809.jpg)  
El diploma del premi  
  
Fonts: [Vilaweb](http://www.vilaweb.com) i Softcatalà